Prerana Deshpande

Prerana Deshpande (India, XX. mendea) dantzaria da, Kathak-dantza klasikokoa.

 Bizitza 
Zazpi urte zituenean hasi zen kathak ikasten Sharadini Golekin. Hamabost urte zituela egin zuen lehen aurkezpena. Gero Rohini Bhate-ren Guru Shishya Parampara tradiziopean ikasi zuen, non Lucknow eta Jaipur gharanengandik ikasi zuen hogeita bi urtez. Graziaz betetako mugimenduengatik eta Kathak-aren hainbat alderdi menderatzeagatik da ezaguna, hala nola abhinaia (adierazpena) eta laia (erritmoa) kontrolatzea. 

Indiako Pune Unibertsitateko Arte Eszenikoen Zentroan (Lalit Kala Kendra) egin zuen hezkuntza formala Prerana Deshpandek. Maistratasun maila Kathak-en osatu zuen, lehenengo graduatuz. Matematikako gradu titulu bat ere osatu zuen, eta ezagutza matematiko formal hori bere dantzan aplikatzen du.

 Lan ibilbidea 
Preranak Nrityadham izeneko institutua osatu zuen, Kathak dantza formatzeko eta zabaltzeko sortua. Bere egoitza nagusia Punen dago, non Indiako zein atzerriko ikasleei irakasten dien, eta aurkezpenetan eta jaialdietan parte hartzen duen dantzari aurreratuen talde egonkor bat daukan.

 Sormenezko lankidetzak 
Preranak Kathak-en koreografiekin hartu zuen parte Mharo Pranam muntaiarako, Mirabairen bizitza eta letrak inspirazio hartuta, azken hauek Pt. Hemant Pendse-k kontzeptualizatuak.   

2007. urtean, Prerana Deshpande  Sujata Mohapatra Odissi-dantzari ezagunarekin jardun zuen lanean, Ajanthiren eta Elloran inspiratutako Kathak eta Odissi dantzen lankidetza batean, Gizateriaren Ondaretzat jotzen baitira. «Ajanta bizirik dago: Ajanta & Ellorarenomenez» (Ajanta comes alive ingelesez) izenburuko ekoizpena Punen, Maharastra estatuko kultur hiriburuan, estreinatu zen 2007. urteko otsailaren 18an. Sunil Kothari dantza-eruditoak aurkeztu zuen estreinaldia, eta gero Indiako beste hiri batzuetan aurkezten jarraitu zuten. 2010. urtera arte, behintzat, Prerana eta Sujataren arteko lankidetzak indarrean jarraitzen zuen. Bitartean, 2018. urtean Preranak Space: Taal-mala estreinatu zuen, Nrityadhameko interpreteek interpretatutako pieza luzea, Pt. Mohanrao Kallianpurkar dantzariaren lan erritmikoan oinarritua. Estreinaldi horretarako Ratikant Mohapatra eta bere Odissi konpainia gonbidatu zituzten.
 Bizitza pertsonala 
Supreet Deshpande bakarlariarekin ezkonduta dago. Alaba bat dute, Ishwari Deshpande, Nrityadhameko bere ikasle aurreratuetako bat dena. Hiru urte zituela hasi zen dantzan Ishwari, 1999. urte inguruan, eta hamabi urte zituenetik nabarmendu da kathak-interprete gisa.

 Sariak 

 2016: Devadasi Sari Nazionala 
 Gaurav Puruskar Pandit Birju Maharajen eskutik
 Singar Mani Mumbaiko Sur Singar Samsadek emandako titulua 
 1994: Kiranek emandako Nrityashri titulua, Katani

 Erreferentziak 

 Kanpo estekak 

Kategoria:Indiako emakumeak
Kategoria:Emakume dantzariak
Kategoria:Indiako dantzak
Kategoria:XX. mendeko jaiotzak